لە پێناو ئازادیدا

لە پێناو ئازادیدا (، ) فیلمێکی کوردییە لە دەرھێنانی ئەرسین چەلیک؛ ساڵی ٢٠١٩ بەرھەم ھاتووە.

 چیرۆک 
ئەم فیلمە باس لە ئۆپراسیۆنی سوور واتە پێکدادانی ١٠٣ ڕۆژەی نێوان پارتی کرێکارانی کوردستان و سوپای تورکیا لە شارۆچکەی سوور لە ئامەدی باکووری کوردستان دەکات. چیرۆک و کەسایەتییەکانی ناو فیلمەکە ڕاستەقینەن و شەڕەکە کە بە شەڕی خەندەق ناوبابگی دەرکردووە، لە زمان کچەکوردێک بە ناوی زیلانەوە دەگێڕدرێتەوە کە بە دوای ھەواڵێک لە براکەی (ئاندۆک) کە گەریلا بووە، ڕێی کەوتووەتە ئامەد و بە ھەڵکەوت بەشداری تێکھەڵچوونەکەی کردووە.

 بەرھەمھێنان 
لە پێناو ئازادیدا لەسەر سنووری تورکیا و زۆرتری لە کۆبانی بەرھەم ھاتووە. لە ھەمان کاتدا لە ڕەققە شەڕی دژی داعش لە ئارادا بووە و لە درێژەی کارەکەشدا تورکیا دەستی کردووە بە تۆپبارانکردنی عەفرین.

 ئەکتەرەکان 
 ئارژین بایساڵ: زیلان
 دەلیل پیران: یەڵماز
 شەھید جیھان سەڤەر: چیاگەر
 ساھیرە ئۆزھان: نووجان
 عارف دەمر: ھۆگر
 ڕێگەر ئازاد: خەمگین
 باز سیپان: چنار
 شێرۆ ھندێ: یابۆ
 شەھید جیھان سەڤەر بە کۆدی ڕێکخستنی ڕووبار شەڕڤان، کە ئەکتەری سەرەکیی فیلمەکە بوو و ڕۆڵی چیاگەر، فەرماندەی بەرخۆدانی سووری دەبینی خۆی پێش نمایشی فیلمەکە لە ھەفتانین شەھید دەبێت.
 دوو لە ڕزگاربووانی گەمارۆی سوور، لە فیلمەکەدا ڕۆڵ دەبینن.

 نمایشکردن 
 لە پێناو ئازادیدا بۆ یەکەم جار لە کوردستان، لە ڕیمێلان و کۆبانی و لە ئەورووپا، لە فێستیڤاڵی نێونەتەوەیی فیلمی ڕۆتێردام نمایش درا.
دواتر لە:
 باکووری کوردستان
 تورکیا
 ئیتاڵیا
 ئەڵمانیا
 بەلجیکا
 ئیسپانیا
 هیندستان
 سوێد
 پاکستان
 ژاپۆن
 ئینگلتەرا بڵاو بۆوە.
 یەکێتیی نیشتمانیی کوردستان ڕێگری لە پیشاندانی فیلمەکە لە سینەما سالمی سلێمانی کرد.

 خەڵاتەکان 
 خەڵاتی بینەرانی فێستیڤاڵی نێونەتەوەیی فیلمی (IFFG)ی ھۆلەند بۆ ساڵی ٢٠٢١.
 Asian Movie Plusw بیست فیلمی سەرکەوتووی ڕۆژاوای ئاسیای بۆ ساڵی ٢٠٢٠ ھەڵبژارد کە لە پێناو ئازادیدا پلەی پێنجەمی وەدەست ھێنا.

 ئەمانەش ببینە 
 کۆمۆنی فیلمی ڕۆژئاوا
 ١٤ی تەممووز
 کۆبانی

 سەرچاوەکان 

 بەستەرە دەرەکییەکان 
 لە پێناو ئازادیدا لە بنکەدراوەی ئینتەرنێتیی فیلمەکان

پۆل:فیلمە کوردییەکان
پۆل:فیلمەکان بە زمانی کوردی
پۆل:فیلمەکانی ٢٠١٩